
KALVARIJOS SAVIVALDYBĖS TARYBA

SPRENDIMAS
DĖL KALVARIJOS SAVIVALDYBĖS BUITINIŲ NUOTEKŲ VALYMO ĮRENGINIŲ ĮRENGIMO DALINIO KOMPENSAVIMO TVARKOS APRAŠO PATVIRTINIMO

2021 m. gruodžio 28 d. Nr. T-214 (1.5E)
Kalvarija


	Vadovaudamasi Lietuvos Respublikos vietos savivaldos įstatymo 6 straipsnio 28 ir 30 punktais, 16 straipsnio 2 dalies 26 punktu, Lietuvos Respublikos geriamojo vandens tiekimo ir nuotekų tvarkymo įstatymu, Nuotekų tvarkymo reglamentu, patvirtintu Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl nuotekų tvarkymo reglamento patvirtinimo“ (Lietuvos Respublikos aplinkos ministro 2007 m. spalio 8 d. įsakymo Nr. D1-515 redakcija), Kalvarijos savivaldybės taryba   n u s p r e n d ž i a: 

	Patvirtinti Kalvarijos savivaldybės buitinių nuotekų valymo įrenginių įrengimo dalinio kompensavimo tvarkos aprašą (pridedama).

Šis sprendimas per vieną mėnesį nuo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui (adresu: Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.




Meras	Vincas Plikaitis
______________









Parengė
Kalvarijos savivaldybės administracijos
Architektūros, aplinkosaugos ir teritorijų 
planavimo skyriaus vyriausiasis specialistas 
gamtosaugai ir kultūros vertybių apsaugai

Romas Eidukaitis
2021-12-20



PATVIRTINTA
Kalvarijos  savivaldybės tarybos 
2021 m. gruodžio 28 d. sprendimu Nr. T-214 (1.5E)


KALVARIJOS SAVIVALDYBĖS BUITINIŲ NUOTEKŲ VALYMO ĮRENGINIŲ ĮRENGIMO DALINIO KOMPENSAVIMO TVARKOS APRAŠAS

I SKYRIUS
BENDROSIOS NUOSTATOS

1. Kalvarijos savivaldybės buitinių nuotekų valymo įrenginių (toliau – Įrenginiai) įrengimo dalinio kompensavimo tvarkos aprašas (toliau – Aprašas) reglamentuoja gyventojų paraiškų teikimo, vertinimo ir lėšų skyrimo tvarką.
2. Įrenginiai turi atitikti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl nuotekų tvarkymo reglamento patvirtinimo“ (Lietuvos Respublikos aplinkos ministro 2007 m. spalio 8 d. įsakymu Nr. D1-515 redakcija) (toliau – Reglamentas), reikalavimus.
[bookmark: part_3e1e2f96755349a9b96f5b4a7a0a26cb]3. Įrenginių įrengimas dalinai kompensuojamas Kalvarijos savivaldybės Aplinkos apsaugos rėmimo specialiosios programos ir savivaldybės biudžeto lėšomis.
4. Šis Aprašas taikomas tik buityje susidarančių nuotekų valymo įrenginiams įrengti.

II SKYRIUS
REIKALAVIMAI PAREIŠKĖJAMS

5. Paraiškas įrengtų Įrenginių daliniam kompensavimui gauti gali teikti Kalvarijos savivaldybės seniūnijų individualių ir daugiabučių namų gyventojai (toliau – Pareiškėjai), savo gyvenamąją vietą deklaravę Kalvarijos savivaldybėje.
6. Tinkamomis kompensuoti paraiškos galės būti pripažintos tų Pareiškėjų, kurie:
[bookmark: part_8d9e61173a804e0f8d708562397b8eaf]6.1. neturi techninės galimybės prisijungti prie centralizuotų nuotekų tinklų ir tokių tinklų neplanuojama įrengti artimiausius 3 metus;
6.2. įrenginius įsirengė ne anksčiau kaip nuo 2022 m. sausio 1 dienos.

III SKYRIUS
PARAIŠKŲ TEIKIMAS, VERTINIMAS, LĖŠŲ SKYRIMO IR ATSISKAITYMO UŽ JŲ PANAUDOJIMĄ TVARKA

[bookmark: part_196b42c75a4d4c09b28f04edea5f1d49]7. Kalvarijos savivaldybės administracija (toliau – Administracija) interneto svetainėje (https://kalvarija.lt/) kasmet, ne vėliau kaip iki einamųjų metų balandžio 1 dienos, paskelbia kvietimą teikti paraiškas (Aprašo priedas) Įrenginių įrengimo daliniam kompensavimui gauti. Kvietimas papildomai gali būti skelbiamas ir kituose leidiniuose, internete ar kitais būdais. 
8. Paraiškas Pareiškėjai gali teikti iki einamųjų metų lapkričio 1 dienos Administracijai tiesiogiai arba paštu. 
9. Su Paraiška pateikiami šie dokumentai: 
9.1. Nekilnojamojo turto registro centrinio duomenų banko išrašo (ne senesnio kaip vieno mėnesio) apie nuosavybės teise įregistruotą pastatą ir žemės sklypą, kuriame įrengti Įrenginiai, kopija ir statinių statybą leidžiančio dokumento kopija; 
[bookmark: part_1d986153c76e447cb76b4638ed753a6c]9.2. jei žemės sklypas priklauso ne vienam savininkui, kito (-ų) savininko (-ų) rašytinis sutikimas (-ai), kad neprieštarauja numatytiems darbams;
[bookmark: part_bfb95e1a2423493fa1c26fb959663080]9.3. Nacionalinės žemės tarnybos prie Žemės ūkio ministerijos teritorinio padalinio rašytinis sutikimas dėl numatytų darbų atlikimo (taikoma valstybinės žemės fondo arba nuomojamoje iš valstybės žemėje);
9.4. Pareiškėjų gyvenamosios vietos deklaracija;
[bookmark: part_36ca2b90f89d45aa80272cf97114afde][bookmark: part_a39a8ca964864b5786ecbf2936082392]9.5. Įrenginių pirkimo ir įrengimo išlaidas pagrindžiantys dokumentai (PVM sąskaita faktūra, sąskaita faktūra, mokėjimo pavedimas ar kitas apmokėjimą įrodantis dokumentas, Atliktų darbų aktas, Įrenginių perdavimo naudoti aktas ir kt.);
9.6. Įrenginių eksploatacinių savybių deklaracija (Įrenginio sertifikatas). Įrenginio išvalomos ir į gamtinę aplinką išleidžiamos buitinės nuotekos negali viršyti Reglamente nurodytų užterštumo reikšmių;
9.7. UAB „Kalvarijos komunalininkas“ išduota pažyma dėl Pareiškėjo techninių galimybių prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 3 metus);
9.8. dalinio kompensavimo prioritetus, nurodytus šio Aprašo 12 punkte, įrodantys dokumentai.
10. Pareiškėjai atsako už pateiktų duomenų ir dokumentų teisingumą.
11. Pasibaigus paraiškų priėmimo terminui, Administracijoje gautas ir užregistruotas Paraiškas su pateiktais dokumentais nagrinėja ir vertina Administracijos direktoriaus įsakymu sudaryta komisija (toliau – Komisija). 
[bookmark: part_00c0c0d0da1c4db08afe631546299924]12. Vertinant paraiškas, prioritetas skiriamas šioms asmenų grupėms:
[bookmark: part_05ddb4fb30fc4d29ae0acdafbf73791e]12.1. gausioms šeimoms (kaip jos apibrėžtos LR šeimos kortelės įstatymo 2 str.);
12.2. socialinę paramą gaunantiems asmenims (kompensacija neskiriama, jeigu buitinių nuotekų valymo Įrenginių įsigijimui ir įrengimui buvo skirta parama);
12.3. jei būste gyvena neįgalus asmuo;
12.4. įrašytiems į rezervinį sąrašą kompensacijai gauti.
13. Paraiškos nevertinamos:
13.1. Pareiškėjų, kurie turi arba turėjo technines galimybes prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 3 metus);
13.2. jei pastatai nėra prijungti prie geriamojo vandens tiekimo infrastruktūros vietovėse, kuriose yra geriamojo vandens tiekimo infrastruktūra.
14. Jeigu pagal šio Aprašo 12 punkte nurodytus prioritetus atrinktų visų Pareiškėjų bendra prašoma kompensuoti suma viršija skirtą finansavimą, eiliškumas nustatomas pagal paraiškos registravimo datą Administracijos dokumentų valdymo sistemoje. Tinkamos kompensacijai gauti paraiškos, kurioms nepakanka numatytų skirti lėšų einamaisiais metais, įrašomos į rezervinį sąrašą ir perkeliamos į sekančius metus.
[bookmark: part_fdfb7625db46470c8bdae6edd50e3ddc]15. Komisija, įvertinusi paraiškas ir sudariusi eilę, atlieka patikrą Įrenginių įrengimo vietoje.
16. Atsižvelgiant į Komisijos sudarytą paraiškų eilę, kompensacijos skiriamos Kalvarijos savivaldybės administracijos direktoriaus įsakymu. 
17. Apie sprendimą dėl kompensavimo skyrimo Pareiškėjai informuojami per 10 darbo dienų nuo Administracijos direktoriaus įsakymo įsigaliojimo. 
18. Skiriamas dalinis kompensavimas Pareiškėjams, įsirengusiems buitinių nuotekų valymo Įrenginius:
18.1. individualių namų savininkams – iki 50 procentų Įrenginių vertės, bet ne daugiau kaip 700,00 Eur;
18.2. dvibučių ir daugiabučių namų butų savininkams – iki 50 procentų Įrenginių vertės, bet ne daugiau kaip 500,00 Eur vienam butui.
19. Lėšos pervedamos Pareiškėjams į Paraiškoje nurodytą banko sąskaitą.

IV SKYRIUS
BAIGIAMOSIOS NUOSTATOS

[bookmark: part_d5df1b3b64aa40b893df8bda8ccdc10c]20. Kilę ginčai sprendžiami Lietuvos Respublikos teisės aktų nustatyta tvarka.
21. Šis Aprašas gali būti keičiamas Kalvarijos savivaldybės tarybos sprendimu.
22. Buitines nuotekas privaloma tvarkyti laikantis Lietuvos Respublikos geriamojo vandens tiekimo ir nuotekų tvarkymo įstatymo, Lietuvos Respublikos aplinkos ministro 2015 m. sausio 9 d. įsakymu Nr. D1-18 patvirtinto Nuotekų kaupimo rezervuarų ir septikų įrengimo, eksploatavimo ir kontrolės tvarkos aprašo ir vadovaujantis Kalvarijos savivaldybės miestų ir kitų gyvenamųjų vietovių tvarkymo ir švaros taisyklėmis.

________________



Kalvarijos savivaldybės buitinių nuotekų valymo įrenginių įrengimo dalinio kompensavimo tvarkos aprašo priedas


(Paraiškos forma)

PARAIŠKA
DĖL KALVARIJOS SAVIVALDYBĖS BUITINIŲ NUOTEKŲ VALYMO ĮRENGINIŲ ĮRENGIMO DALINIO KOMPENSAVIMO

_____________
(pateikimo data)

Kalvarijos savivaldybės administracijai

Aš (mes), _______________________________________________________________ ,
(vardas (-ai), pavardė (-ės), telefono Nr. )
20__ metais adresu: ____________________________________________________________
esu įsirengęs buitinių nuotekų valymo įrenginį.
Prašoma kompensavimo suma ____________ Eur.

Informuoju (-jame), kad (pažymėti pasirinktą variantą):
□ esame gausi šeima;
□ esu socialinę paramą gaunantis asmuo;
□ būste gyvena neįgalus asmuo;
□ _____________________.

Prašau skirti kompensaciją _____ Eur, kurią pervesti į ________________________ sąskaitą Nr. __________________________.
(banko pavadinimas)

PRIDEDAMA:
□ Nekilnojamojo turto registro centrinio duomenų banko išrašas apie nuosavybės teise įregistruotą pastatą ir žemės sklypą;
□ žemės sklypo savininko sutikimas, jei yra ne vienas žemės sklypo savininkas;
□ Nacionalinės žemės tarnybos prie Žemės ūkio ministerijos rašytinis sutikimas dėl numatytų darbų atlikimo (taikoma valstybinės žemės fondo arba nuomojamoje iš valstybės žemėje).
□ tiekėjo komercinis pasiūlymas;
□ gyvenamosios vietos deklaracija;
□ dalinio kompensavimo skyrimo prioritetus įrodantys dokumentai;
□ kiti dokumentai

Pasirašydamas (-i) patvirtinu (-ame) pateiktų duomenų teisingumą ir sutinku (-ame), kad mano / mūsų duomenys, būtini kompensavimui gauti, būtų tikrinami valstybės informacinėse sistemose ir registruose.


Pareiškėjas (-ai)   _____________	          ______________________________________
                                     (parašas)	                                                             (vardas, pavardė)

